У другім пункце сказана пра вайсковы білет — дакумент атрыманы 1 кастрычніка 1923 года, і ў ім адзначана, што родная мова Антона Луцкевіча — польская, а наогул жа ён валодае расійскай, нямецкай і французскай (заўважу: ведаў латынь і грэчаскую). Упэўнены: Антон Луцкевіч заявіў пісару, што яго родная мова — беларуская, але ў эндэцкую пару маладой Польшчы такія заявы ў дзяржаўных установах звычайна ігнараваліся. А вось у пашпарце, выданым 26 лютага 1929 года, падкрэслена: акрамя польскай, французскай, расійскай і нямецкай уладальнік дакумента валодае таксама і беларускай мовай!